Tiruan rajah warna–magnitud galaksi dengan tiga populasi: jujukan merah, awan biru dan lembah hijau.
**Rajah warna–magnitud galaksi** menunjukkan hubungan antara magnitud mutlak (ukuran kecerahan) dan jisim galaksi. Penerangan awal tentang tiga bidang rajah ini telah dibuat pada tahun 2003 oleh Eric F. Bell et al. daripada tinjauan COMBO-17 yang menjelaskan taburan dwimod galaksi merah dan biru seperti yang dilihat dalam analisis data Sloan Digital Sky Survey  dan juga dalam analisis morfologi galaksi de Vaucouleurs 1961.

Ciri-ciri
---------

Rajah ini mempunyai tiga ciri utama: jujukan merah, lembah hijau, dan awan biru. Jujukan merah termasuk kebanyakan galaksi merah, yang umumnya adalah galaksi elips. Awan biru pula merangkumi kebanyakan galaksi biru, yang biasanya berbentuk lingkaran. Di antara kedua-dua taburan itu terdapat ruang kurang penduduk yang dikenali sebagai lembah hijau yang merangkumi beberapa lingkaran merah.

Tidak seperti rajah Hertzsprung–Russell yang setanding untuk bintang, sifat galaksi tidak semestinya ditentukan sepenuhnya oleh lokasinya dalam rajah warna–magnitud. Rajah ini juga menunjukkan evolusi yang besar melalui masa. Jujukan merah ketika lebih awal dalam evolusi alam semesta adalah lebih malar warnanya merentasi magnitud dan awan biru pula tidak bertaburan secara seragam tetapi menunjukkan perkembangan berjujukan.

 Satu daripada lima tompok langit yang diliputi oleh tinjauan COMBO-17. 
Penyelidikan baru mencadangkan lembah hijau sebenarnya terdiri daripada dua populasi galaksi yang berbeza: salah satu daripada galaksi jenis lewat, iaitu pembentukan bintang telah dipadamkan kerana bekalan gas mereka dimatikan diikuti oleh kehabisan takungan gas mereka selama beberapa bilion tahun, dan satu lagi galaksi jenis awal iaitu kedua-dua bekalan gas dan takungan gas telah dimusnahkan dengan sangat cepat, mungkin disebabkan penggabungan dengan galaksi lain dan/atau kehadiran nukleus galaksi aktif.

Bima Sakti dan Galaksi Andromeda diandaikan terletak di lembah hijau kerana pembentukan bintangnya semakin perlahan akibat daripada kedua-duanya kehabisan gas.

Lihat juga
----------

* *Galaxy Zoo*, projek sains rakyat dari 2007 untuk mengklasifikasikan imej galaksi
* Rajah Hertzsprung–Russell, digunakan untuk bintang dalam kelompok

Rujukan
-------

1. ↑  Bell, Eric F. et al. *Nearly 5000 Distant Early‐Type Galaxies in COMBO‐17: A Red Sequence and Its Evolution since z=1*, The Astrophysical Journal, 608:752–767, 2004 June 20.
2. ↑  Strateva, I. et al. *Color Separation of Galaxy Types in the Sloan Digital Sky Survey Imaging Data*, 2001, The Astronomical Journal, 122, 1861
3. ↑  de Vaucouleurs, G. *Integrated Colors of Bright Galaxies in the u, b, V System.* 1961, The Astrophysical Journal Supplement Series, 5, 233.
4. ↑  "A Deep Look into a Dark Sky". *ESO Picture of the Week*. Dicapai pada 8 August 2014.
5. ↑  "Is our Milky Way galaxy a zombie, already dead and we don't know it?". *phys.org* (dalam bahasa Inggeris). Dicapai pada 2020-07-17.
6. ↑  Schawinski, Kevin; Urry, C. Megan; Simmons, Brooke D.; Fortson, Lucy; Kaviraj, Sugata; Keel, William C.; Lintott, Chris J.; Masters, Karen L.; Nichol, Robert C. (2014). "The Green Valley is a Red Herring: Galaxy Zoo reveals two evolutionary pathways towards quenching of star formation in early- and late-type galaxies". *Monthly Notices of the Royal Astronomical Society*. **440** (1): 889. arXiv:1402.4814. Bibcode:2014MNRAS.440..889S. doi:10.1093/mnras/stu327.
7. ↑  Mutch, S.J.; Croton, D.J.; Poole, G.B. (2011). "The Mid-life Crisis of the Milky Way and M31". *The Astrophysical Journal*. **736** (2): 84. arXiv:1105.2564. Bibcode:2011ApJ...736...84M. doi:10.1088/0004-637X/736/2/84.